PRM เทรดสนั่น Pre Open ทะลุ 10 บาท
PRM เทรดสนั่น Pre Open 5 นาที อยู่ที่ 10.10 บาท จาก IPO ที่ 8 บาท โดยจำนวนหุ้นที่มีการซื้อขายก่อนเปิดตลาดประมาณ 35.51 ล้านหุ้น ด้านฝั่งซื้อ (Bid) ประมาณ 18.49 ล้านหุ้น ส่วนฝั่งขาย (Offer) ประมาณ 17.94 ล้านหุ้น โดยมี บล.กสิกรไทย และธนาคารไทยพาณิชย์ เป็นที่ปรึกษาทางการเงิน
14 ก.ย. 2560

ผู้สื่อข่าวรายงานว่า บริษัท พริมา มารีน จำกัด (มหาชน) หรือ PRM มีราคาก่อนเปิดตลาด (Pre Open) 5 นาที อยู่ที่ 10.10 บาท จาก IPO ที่ 8 บาท โดยจำนวนหุ้นที่มีการซื้อขายก่อนเปิดตลาดประมาณ 35.51 ล้านหุ้น ด้านฝั่งซื้อ (Bid) ประมาณ 18.49 ล้านหุ้น ส่วนฝั่งขาย (Offer) ประมาณ 17.94 ล้านหุ้น โดยมี บล.กสิกรไทย และธนาคารไทยพาณิชย์ เป็นที่ปรึกษาทางการเงิน
โดยก่อนหน้านี้”แหล่งข่าวรายหนึ่ง ได้เปิดเผยกับ “ข่าวหุ้นธุรกิจออนไลน์” ว่าราคาหุ้น PRM มีแนวโน้มปรับตัวขึ้นถึง 10 บาท จากราคา IPO ที่ 8 บาท โดยมองว่า พื้นฐานธุรกิจค่อนข้างแข็งแกร่งจากบริการโลจิสติกส์ครบวงจร ส่งผลให้ผลการดำเนินงานมีแนวโน้มปรับตัวเพิ่มขึ้น
อนึ่ง PRM เป็นผู้ให้บริการขนส่งและจัดเก็บน้ำมันดิบ น้ำมันสำเร็จรูป น้ำมันกึ่งสำเร็จรูป และปิโตรเคมีทางเรืออย่างครบวงจรซึ่งเป็นรายใหญ่ที่สุดของประเทศไทย รวมถึงให้บริการเรือขนส่งที่สนับสนุนงานสำรวจและผลิตปิโตรเลียมกลางทะเล และการบริหารจัดการกองเรือของอุตสาหกรรมน้ำมันและปิโตรเคมี เพื่อให้บริการแก่ลูกค้าทั้งในและต่างประเทศในภูมิภาคเอเชียแปซิฟิก